Lámpeia

Lámpeia () on Kreikan kylä sekä samanniminen Archaía Olympían kunnan kunnallisyksikkö (Δημοτική Ενότητα Λάμπειας, Dimotikí Enótita Lámpeias) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 1 000 ja varsinaisen Lámpeian kylän väkiluku 468 (vuonna 2011).

Lámpeian kylä sijaitsee Peloponnesoksen niemimaan läntisissä sisäosissa Erýmanthos-vuoren etelärinteessä ja Erýmanthos-joen sivuhaaran laaksossa, linnuntietä noin 38 kilometriä koilliseen Pýrgoksesta. Se on rakennettu noin 803 metrin korkeuteen merenpinnasta laskettuna. Lámpeian kunnallisyksikkö käsittää Archaía Olympían kunnan koillisosan.

Lámpeian nimi oli vuoteen 1928 saakka Dívri (Δίβρη) ja vuosina 1928–1929 Prinófyton (Πρινόφυτον). Tämän jälkeen se otti nykyisen nimensä. Lámpeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archaía Olympían kuntaan yhdessä Folóin ja Lasiónan kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Lámpeian kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Astrás Astrás 132 Kalývia Astrá 133 Lámpeia Amygdalí 61 Lámpeia 468 Oreiní Oreiní 194 Paliofytiá 12 Yhteensä: 1 000

 Lähteet 

 Aiheesta muualla 

Luokka:Archaía Olympía
Luokka:Länsi-Kreikan entiset kunnat
Luokka:Länsi-Kreikan kylät